### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021.

### Resumé

Covid-19 nedlukningen har betydet, at forenings- og fritidslivet i en lang periode har været lukket ned for sine almindelige aktiviteter i vinter og forår 2021 og stadig efter mulighed for genåbning i april/maj måned har været pålagt væsentlige restriktioner. Det betyder, at foreningerne igen i 2021 oplever en væsentlig aktivitetsnedgang og økonomiske tab og udfordringer.

Med henblik på at reducere foreningernes økonomiske udfordringer, skabe mere ens vilkår for foreningernes tilskud og sikre, at Covid-19 nedlukningen ikke får negative konsekvenser for foreningernes tilskud fra [adresse], foreslås det, at Aarhus Byråd vedtager den vedlagte initiativpakke på sports- og fritidsområdet.

Ved at dispensere fra de normale regler og tildelingskriterier skal initiativpakken sikre, at alle afsatte budgetter for 2021 på de forskellige tilskudsområder fortsat udbetales, uanset at der sker et fald i aktivitetsniveau. Ligeledes skal initiativerne sikre, at foreninger og faciliteter ikke bliver negativt påvirket i kommende år af den aktivitetsnedgang, de har haft i første halvdel af 2021.

### Indstilling

Det indstilles

At 1) Byrådet godkender Covid-19 initiativpakke 2 (som beskrevet i bilag 1) på sports- og fritidsområdet.

### Sagens forløb

05-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-08-2021 Magistraten
Fremsendes til [adresse] med bemærkning, at Magistraten i mødet den 9. august 2021 anbefaler, at byrådet tiltræder Magistratsafdelingen for Kultur og Borgerservices indstilling af 2. juli 2021.
 18-08-2021 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 18. august 2021 har vedtaget Magistratens foranstående indstilling af 9. august 2021.